198 Julius Petersen. 



Brintoveriltets iltende Virkning, Ved det andet Forsøg an- 

 vendtes mere af Brintoverilteopløsningen og mindre Svovl- 

 kulstof, derfor var Tabet ogsaa mindre, men Resultatet dog 

 endnu ikke tilfredsstillende. Ved de to sidste Forsøg har jeg 

 yderligere sat en Prop i Kogeflasken og ved Hjælp af et dobbelt 

 bøjet Glasrør lufttæt forbundet Kogeflasken med et Peligot'sk 

 Kuglerør, hvori der anbragtes lidt af den vinaandige Brint- 

 overilteopløsning. Paa denne Maade undslipper der intet under 

 Iltningen, og Resultaterne vise da ogsaa, at her er Iltningen 

 forløbet fuldstændig. 



0.2208 Gr. Svovlkulstof gav 1.3439 Gr. BaSO^; altsaa 83.58 ^/o S. 



0.1238 - — — 0.7540 - — — 83.64 — 



Disse sidste Resultater lade ganske vist endnu lidt tilbage 

 at ønske (Fejlen er ca. 0.7 paa 100) og kunne vel ogsaa ved 

 Anvendelse af endnu større Forsigtighed under Udførelsen af 

 Forsøget og navnlig ved Afvejningen og Anbringelsen af det 

 afvejede i Kogeflasken bringes nærmere den beregnede Værdi. 

 Jeg har imidlertid ikke anset det for nødvendigt at gøre yder- 

 ligere Forsøg, da det allerede af det foreliggende Materiale 

 tilstrækkelig tydeligt fremgaar, at Svovlkulstof i alkalisk, vin- 

 aandig Opløsning af Brintoverilte iltes kvantitativt til Svovl- 

 syre (og Kulsyre), og endelig ogsaa fordi man sjældnere vil 

 staa overfor en Bestemmelse i selve Svovlkulstoffet, men der- 

 imod hyppigst vil have at gøre med luftformig Svovlkulstof i 

 Luftblandinger eller Svovlkulstof i Opløsning, f. Eks. i Benzol. 

 I første Tilfælde kan man lede Luftblandingen i en passende 

 langsom Strøm gennem et eller flere (alt efter Mængden af 

 Svovlkulstof) Absorptionsrør, hvori er anbragt den sædvanlige 

 vinaandige, alkaliske Brintoverilteopløsning, og dernæst gaa 

 frem som sædvanlig. Foreligger Svovlkulstoffet i Opløsning, 

 f. Eks. i Benzol, kan denne Opløsning ligefrem behandles med 

 den vinaandige Brintoverilteopløsning. 



